text: 王永珍，號新寰，山東萊州府掖縣軍籍。生平.萬曆四十年乙丑科進士，授河南固始縣知縣，擢四川道御史，巡按江西。崇禎五年春，李九成、孔有德叛軍圍攻登州，掖縣鄉紳副都御史賈毓祥等上疏告急，復寓書戶部侍郎劉重慶，言萊城將陷狀，重慶與御史王永珍累疏請兵赴援，下部議不決。七月初五日，督師劉宇烈忽然賚偽旨至城下，命巡撫謝璉與知府朱萬年出城撫賊，兩人並被執，萬年罵賊死，城幾陷。永珍聞變，上言宇烈矯詔陷萊守，乞立斬以狥，得旨下宇烈、兵部熊明遇於獄。後掌河南道印，主持京察，升太僕寺少卿。兵科給事中沈迅在崇禎十一年考選時，為掌河南道御史王永珍所抑，因事劾罷永珍，勢益張，與同年張若騏盡把持山東事。明朝滅亡後，王永珍降清，順治二年任通政司右參議，七月升順天府府丞，三年六月升府尹。曾奉攝政王多爾袞之命勸降南明使者左懋第，言：“國運一新，諸君子均奉伊呂之效，左侍郎獨高夷齊之風，有何益乎？”左懋第大聲回道：“夷齊抗節西山，聖人稱仁，賢人稱聖，益何大哉！”墓在城西南三里。子王建鼎，以父蔭任武陟知縣。家族.父王嘉桂，以子永珍貴贈四川道御史。
metadata: erhwenkuo/wikipedia-zhtw
metadata: 王永珍
metadata: https://zh.wikipedia.org/wiki?curid=7522952